เรื่องร้องเรียน (ความสะอาด) วันที่ 2022-08-08 03:14:15 — แขวงอนุสาวรีย์ เขตบางเขน กรุงเทพมหานคร
ขออนุญาตครับ
เช้านี้ผมขับรถออกจากหมู่บ้านเจษฎา2 พบว่าถังขยะหายไป 3ใบ จากเดิมมี 7 ใบ เหลือ 4ใบตามภาพ  ถังขยะที่จัดมาให้มีขนาดเล็ก ปกติก็ไม่พอใส่ ต้องกองขยะข้าง ๆ ถังขยะจำนวนมากทุกวัน  ขอถังคืนด่วนครับ ถ้าเป็นไปได้ขอขนาดใหญ่กว่าเดิมนะครับ ผู้อยู่อาศัยที่เจษฎา2 ได้ตกลงกับทางฝ่ายรักษาความสะอาดเขตบางเขนไว้หลายปีแล้วว่า เพื่อช่วยพนักงานไม่ต้องเสียเวลาไปตะเวนเก็บทีละบ้าน ซึ่งเป็นแนวทางที่ทางเขตกำหนดไว้ให้แต่ละชุมชนรวมขยะไว้ที่จุดใดจุดหนึ่ง จึงได้มีการรวมขยะไว้ตรงนี้ (ปกติจุดรวมขยะของหมู่บ้านที่สำนักงานขายของโครงการ (บริษัทถาวรสถาปัตย์) ได้กำหนดไว้คืออยู่ริมรั้วด้านทิศเหนือ ตรงกับมุมสวนหย่อมด้านทิศเหนือ  แต่ว่ารถไม่ค่อยเข้าไปเก็บ จึงเกิดการตกค้างส่งกลิ่นเหม็นรบกวนคนแถวนั้น เขาจึงต่อต้านไม่ให้เอาไปรวมไว้ตรงที่กำหนดไว้นั้น  แต่เมื่อมีการรวมไว้ที่ปากทางหน้าหมู่บ้านนี้ก็เป็นการสะดวกต่อการมาเก็บของรถขยะ และทางฝ่ายรักษาความสะอาดได้ให้คำมั่นไว้ว่าจะมาเก็บทุกวัน   ซึ่งที่ผ่านมาหลายปีก็ถือว่าปฏิบัติงานได้ดีพอสมควร  จะมีตกค้างบ้างก็ช่วงเทศกาล  ก็ขอให้รักษามาตรฐานการทำงานไว้ครับ เรามาถูกทางแล้ว และควรขยายลักษณะการทำงานแบบนี้ไปในพื้นที่อื่น ๆ อีก จะทำให้การเก็บขยะมีประสิทธิภาพมากขึ้น